Publication: Magyar Közlöny
Issue: MK-2002-1 (Year: 2002, Number: 1)
Era: 1990-2004
Section: 1. § A büntetõeljárásról szóló 1998. évi XIX. törvény
Paragraph Index: 402

112. § (1) A Be. 183. §-ának (1) bekezdése helyébe a következõ rendelkezés lép: „(1) Az ügyész és a nyomozó hatóság a szemle, a bizonyítási kísérlet, a felismerésre bemutatás, a lefoglalás, a házkutatás és a motozás végrehajtásánál, az írni-olvasni nem tudó személy kihallgatásáról felvett jegyzõkönyv ismertetésénél a gyanúsított, a védõje, valamint a szemlével érintett személy, továbbá a lefoglalást, a házkutatást, a motozást elszenvedõ személy és az írni-olvasni nem tudó személy indítványára — elháríthatatlan akadály kivételével — hatósági tanút alkalmaz. Erre az érdekeltet figyelmeztetni kell. Az ügyész és a nyomozó hatóság a felsorolt eljárási cselekményeknél hatósági tanút hivatalból is alkalmazhat. A hatósági tanú igazolja annak a nyomozási cselekménynek a lefolyását és eredményét, amelynél jelen volt.”

Source: https://magyarkozlony.hu/hivatalos-lapok/ed0f8209eb4c97f5349cf15d6d1919608331d4a9/dokumentumok/c42fa5bc19d6cbc16b6642e06e4491db4f1f424b/letoltes